b'\n_START_ARTICLE_\nLasermannen (film)\n_START_SECTION_\nHandling\n_START_PARAGRAPH_\nBilly (Kim Milford) er en ung mann som lever i en sm\xc3\xa5by i California og som blir trakassert b\xc3\xa5de av politi og jevnaldrende. En dag finner han et laserv\xc3\xa5pen og en \xc2\xabkraftpakke\xc2\xbb  som to fremmede vesener har mistet under en kamp mot fiender. Billy oppdager raskt hvilken makt laserv\xc3\xa5penet gir ham, men han vet ikke at kraftpakken etterhvert vil p\xc3\xa5virke hans personlighet. Ved hjelp av v\xc3\xa5penet startet han en voldsom kamp mot sine tidligere plage\xc3\xa5nder, men blir samtidig forvandlet til et uhyre som er helt besatt av \xc3\xb8deleggelseslyst. Det hele leder til et klimaks n\xc3\xa5r de to romvesenene returnerer til jorden for \xc3\xa5 hente tilbake v\xc3\xa5penet.\n_START_SECTION_\nOm filmen\n_START_PARAGRAPH_\nLasermannen er en lavbudsjettfilm med et klart B-preg som fikk en renessanse midt p\xc3\xa5 1990-tallet da den ble stemplet som en s\xc3\xa5kalt \xc2\xabMST3K-film\xc2\xbb (Mystery Science Theater 3000). Dvs. sciencefictionfilmer som blir stemplet er ufrivillig komiske og som derfor f\xc3\xa5r en egen severdighet. I 1996 ble den vist p\xc3\xa5 den am. fjernsynskanalen Comedy Central som en del av den \xc2\xabfilmh\xc3\xa5nende\xc2\xbb Tv-serien Mystery Science Theater 3000. Programmet gjorde blant annet et nummer ut av at filmkritikeren Leonard Maltin i sin tid hadde gitt filmen h\xc3\xb8yere karakter enn flere kjente filmsuksesser. Den har siden 90-tallet blitt regnet som en kultfilm._NEWLINE_En nyinnspilling med tittelen Deadly Weapon, kom 1989.\n_START_SECTION_\nI Norge\n_START_PARAGRAPH_\nFilmen ble utgitt p\xc3\xa5 VHS i 1983-84 av Videoklubben M\xc3\xa5nedens Film under tittelen Lasermannen.'